U-I-33/98
Natisni
Opravilna št.:
U-I-33/98
Datum odločitve:
2. 4. 1998
Objavljeno:
OdlUS VII, 62
ECLI:
ECLI:SI:USRS:1998:U.I.33.98
Akt:
Zakon o upravnem sporu (Uradni list RS, št. 50/97) (ZUS), 42. in 43. čl.
Izrek:
Pobuda za začetek postopka za oceno ustavnosti 42. in 43. člena Zakona o upravnem sporu se zavrže.
Evidenčni stavek:
Zgolj s tem, da utegne morebiti pobudnik enkrat v bodočnosti v upravnem sporu izpodbijati upravni akt, za presojo katerega bodo izpolnjeni pogoji za odločanje v vzorčnem postopku po določbah Zakona o upravnem sporu, ni izkazano, da bi določbi, ki urejata vzorčni postopek, neposredno posegali v pobudnikove pravice ali pravne interese.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 24., 25., 42., 43. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Dolhar, Kranj
Datum vloge:
23. 1. 1998
Vrsta odločitve:
sklep
Vrsta rešitve:
zavrženje
Dokument:
US18861
Dokument v PDF obliki:
U-I-33-98.pdf
113 KB
Prenesite datoteko
U-I-33/98
2. 4.1998
S K L E P
Ustavno sodišče je v postopku za preizkus pobude Jožeta Dolharja iz Predoselj na seji dne 2. aprila 1998
s k l e n i l o:
Pobuda Jožeta Dolharja za začetek postopka za oceno ustavnosti 42. in 43. člena Zakona o upravnem sporu (Uradni list RS, št. 50/97) se zavrže.
O b r a z l o ž i t e v
1. Pobudnik je dne 23.1.1998 vložil pobudo za oceno ustavnosti 42. in 43. člena Zakona o upravnem sporu (v nadaljevanju: ZUS).
Izpodbijani določbi urejata v postopku upravnega spora možnost izvedbe vzorčnega postopka v primerih, ko so pri sodišču vložene tožbe zoper večje število upravnih aktov, pri katerih se pravice ali obveznosti opirajo na enako ali podobno dejansko in isto pravno podlago. Pobudnik meni, da sta določbi v nasprotju s prvim odstavkom 5. člena, 14. členom, četrtim odstavkom 15. člena, 22. členom in prvim odstavkom 23. člena Ustave.
Izpodbijani določbi pa naj tudi ne bi bili usklajeni z določbo 23. člena ZUS, ki določa način izračunavanja stroškov postopka.
2. Pobudnik utemeljuje svoj pravni interes s tem, da mu ni vseeno, na kakšen način bi se reševala njegova tožba v upravnem sporu.
3. Po določbi prvega odstavka 24. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsakdo da pisno pobudo za začetek postopka, če izkaže svoj pravni interes. Ta je po določbi drugega odstavka citiranega člena podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj. Tega pa pobudnik ni izkazal. Zgolj s tem, da utegne morebiti pobudnik enkrat v bodočnosti v upravnem sporu izpodbijati upravni akt, za presojo katerega bodo izpolnjeni pogoji po 42. in 43. členu ZUS, ni izkazano, da bi izpodbijani določbi neposredno posegali v pobudnikove pravice ali pravne interese.
4. Ker pobudnik ni izkazal pravnega interesa za začetek postopka ustavnosodne presoje izpodbijanih določb, je bilo treba pobudo zavreči.
5. Ustavno sodišče je ta sklep sprejelo na podlagi 25. člena ZUstS v sestavi: predsednik dr. Lovro Šturm ter sodnica in sodniki dr. Peter Jambrek, dr. Tone Jerovšek, mag. Matevž Krivic, Franc Testen, dr. Lojze Ude, dr. Dragica Wedam - Lukić in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm